74. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 416/294 της 1/13 Μαρτ. 1980 (ΦΕΚ Β΄ 253) (Διόρθ. Σφαλμ. στο ΦΕΚ Β΄ 336 της 1  Απρ. 1980) Περί καθορισμού ημερησίου νοσηλίου-τροφείου, καταβαλλομένου εις τα Ιδρύματα δια την περίθαλψιν απροσαρμόστων τέκνων, κ.λ.π. ησφαλισμένων Ασφαλιστικών Οργανισμών. Έχοντες υπ’ όψει: α)Τας διατάξεις του άρθρ. 6 του Νόμ. 861/79 «περί απλουστεύσεως της διαδικασίας αναγνωρίσεως χρόνου προϋπηρεσίας και απονομής των πάσης φύσεως παροχών εις τους ησφαλισμένους των Ασφαλιστικών Οργανισμών, αρμοδιότητος του Υπουργείου Κοινωνικών Υπηρεσιών, και άλλων τινών διατάξεων» (ΦΕΚ 2/5.1.79 τ.Α΄). β)Τας διατάξεις του άρθρ. 22 του Νόμ. 997/79 «περί συστάσεως Ταμείου Επικουρικής Ασφαλίσεως Μισθωτών και ετέρων τινών διατάξεων» (ΦΕΚ 287/28.12.1979 τ.Α΄). γ)Την υπ’ αριθ. Δ3/2087/6.12.77 κοινήν απόφασιν Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/6.12.77 τ.Β΄). δ)Την υπ’ αριθ. 55/80 απόφασιν του Δ.Σ. Ι.Κ.Α., διατυπωθείσαν κατά την υπ’ αριθ. 6/7.2.80 συνεδρίασιν αυτού και υποβληθείσαν ημίν δια της υπ’ αριθ. 243465/14.2.80 αναφοράς του Ιδρύματος αποφασίζομεν: Καθορίζομεν τα ημερήσια νοσήλια-τροφεία, τα καταβαλλόμενα υπό των Ασφαλιστικών Οργανισμών αρμοδιότητος του Υπουργείου Κοινωνικών Υπηρεσιών, εις Εκπαιδευτήρια, Οικοτροφεία, Άσυλα, Ιδρύματα ή οιουδήποτε χαρακτηρισμού Θεραπευτήρια δια την παρεχομένην υπό τούτων αγωγήν κλπ., περί ης το άρθρ. 6 του Νόμ. 861/79, εις τα σωματικώς ή νοητικώς ανάπηρα ή δυσπροσάρμοστα τέκνα των ησφαλισμένων των, εις τα κατωτέρω ποσά εις τα οποία περιλαμβάνεται και η προβλεπομένη, υπό των ιδίων διατάξεων συμμετοχή του ησφαλισμένου: «1.Δια τέκνα εσωτερικά εις δρχ. 440. 2.Δια τέκνα εξωτερικά: α)Εις ιδρύματα εις τα οποία προσφέρεται τροφή εις δρχ. 300. β)Εις ιδρύματα εις τα οποία δεν προσφέρεται τροφή εις δρχ. 275. Τα ανωτέρω ποσά προσαυξάνονται κατά 60 δραχμάς εφ’ όσον διατίθεται από τα ιδρύματα, αυτοκίνητον δια την μεταφοράν των». Τα ανωτέρω ποσά κατά τροποποίηση καθορίστηκαν από την 416/1821/18 Νοεμ.-1 Δεκ. 1980 (ΦΕΚ Β΄ 1242) απ. Υπ. Κοιν. Υπηρεσιών. Εις την έννοιαν του ανωτέρω νοσηλίου περιλαμβάνεται και παντός είδους παρεχομένη αγωγή ή ειδική θεραπεία εις τα κινητικώς και νοητικώς ανάπηρα τέκνα. Εις την έννοιαν του υπό της παρούσης καθοριζομένου νοσηλίου-τροφείου δεν περιλαμβάνονται αι εις είδος παροχαί (ορθοπεδικά μηχανήματα, προσθετικά μέλη, αναπηρικά αμαξίδια κλπ.) του Εθνικού Ιδρύματος Αποκαταστάσεως Αναπήρων και της Ελληνικής Εταιρείας Προστασίας και Αποκαταστάσεως Αναπήρων Παίδων. Αι παροχαί αύται καταβάλλονται υπό των υποχρέων ως μέχρι σήμερον. Από της ισχύος της παρούσης πάσα αντίθετος ρύθμισις ή σύμβασις μεταξύ Ιδρυμάτων και Ασφαλιστικών Οργανισμών, ρυθμίζουσα το ύψος των νοσηλίων-τροφείων, παύει ισχύουσα. Με την 416/559/4-22 Ιουν. 1981 (ΦΕΚ Β΄ 354) Απ. Υπ. Κοιν. Υπηρεσιών καθορίστηκε νοσήλιο-τροφείο δρχ. 550 για τα ιδρύματα (Άσυλα) που περιθάλπουν παιδιά ασφαλισμένων ασυλιακά ή ανεκπαίδευτα με δείκτη νοημοσύνης κατωτέρου βαθμού (ιδιωτία) με ή χωρίς βαρειά κινητική αναπηρία. Τα άνω ποσά του ημερήσιου νοσηλίου-τροφείου αυξήθηκαν με την 416/838/21 Ιουν.-7 Ιουλ. 1983 (ΦΕΚ Β΄ 394) απόφ. Υπ. Κοιν. Ασφαλίσεων. Η άνω τελευταία απόφαση τροποποιήθηκε από την 416/1117/16 Αυγ.-5 Σεπτ. 1984 (ΦΕΚ Β΄ 618) απόφ. Υπ. Κοιν. Ασφαλίσεων. Η ανωτέρω Αποφ. 416/1117/1984 (ΦΕΚ Β΄ 618), που αύξησε τα νοσήλεια-τροφεία, τροποποιήθηκε από την 21/799/20 Ιουλ.-13 Αυγ. 1987 (ΦΕΚ Β΄ 430) Αποφ. Υπ. Υγείας Πρόνοιας και Κοιν. Ασφαλίσεων, που όρισε τα ακόλουθα: «Τροποποιούμε την Απόφαση αριθ. 416/1117/16.8.84 (ΦΕΚ 618/Β/5.9.84), και καθορίζουμε από 1.7.87 τα ημερήσια νοσήλια-τροφεία, που καταβάλλονται από τους Ασφαλιστικούς Οργανισμούς, αρμοδιότητας του Υπουργείου Υγείας, Πρόνοιας και Κοινωνικών Ασφαλίσεων, σε Εκπαιδευτήρια, Οικοτροφεία, Άσυλα, Ιδρύματα ή οιουδήποτε χαρακτηρισμού Θεραπευτήρια, για την αγωγή κλπ. που παρέχεται από αυτά στα σωματικώς ή νοητικώς ανάπηρα ή δυσπροσάρμοστα παιδιά των ασφαλισμένων τους, καθώς και στα ασυλιακά ή ανεκπαίδευτα με δείκτη νοημοσύνης κατωτέρου βαθμού, δηλαδή σε βαθμό ιδιωτίας με ή χωρίς βαρειά κινητική αναπηρία, στα παρακάτω ποσά στα οποία περιλαμβάνεται και η προβλεπόμενη, από το άρθρ. 6 του Νόμ. 861/79, συμμετοχή του ασφαλισμένου. 1.Για τα παιδιά, όπου περιθάλπονται σε Άσυλα το ημερήσιο νοσήλιο-τροφείο καθορίζεται στο ποσό των 1.200 δρχ. 2.Για παιδιά, που περιθάλπονται σε ειδικά Ιδρύματα κλπ. (εκτός από Άσυλα), το ημερήσιο νοσήλιο-τροφείο, καθορίζεται ειδικώτερα ως εξής: α)Για παιδιά εσωτερικά, στις 760 δρχ. (Αντί για τη σελ. 18,00561(γ) Σελ. 18,00561(δ) Τεύχος 1298-Σελ. 19 Οργανισμοί Κοινωνικής ασφαλίσεως 15Β.ΑΑ.α.74 93 β)Για παιδιά εξωτερικά με τροφή στις 510 δρχ. γ)Για παιδιά εξωτερικά, χωρίς τροφή, στις 470 δρχ. Τα παραπάνω ποσά προσαυξάνονται κατά 110 δρχ., εφόσον από τα Ιδρύματα διατίθεται αυτοκίνητο, για τη μεταφορά των παιδιών». Με την Φ21/268/11 Μαρ.-12 Απρ. 1991 (ΦΕΚ Β΄ 223), απόφ. Υπ. Υγ. Πρόν. και Κοιν. Ασφαλίσεων, αντικαταστάθηκαν οι ΑΠ 21/ 799/20-7-87 (ΦΕΚ Β΄ 430) και ΑΠ 21/960/309-88 (ΦΕΚ Β΄ 752), απόφ. Υπ. Υγ. Πρόν. και Κοιν. Ασφαλ. και ορίστηκε ότι: Η άνω Απόφ. Φ.21/268/1991 (ΦΕΚ Β΄ 430), αντικαταστάθηκε ως ανωτέρω από την Φ. 21/629/24-27 Μαΐου 1994 (ΦΕΚ Β΄ 395) Απόφ. Υπ. Υγείας, Πρόνοιας και Κοινων. Ασφαλίσεων, (Διόρθ. Σφαλμ. της 14ης Ιουν 1994 (ΦΕΚ Β΄ 497). Με την Φ21/1639/19 Φεβρ.-14 Μαρτ. 1997 (ΦΕΚ Β΄ 183), απόφ. Υπ. Εργασίας και Κοινων. Ασφαλίσεων ορίστηκε ότι: Καθορίζουμε το ημερήσιο νοσήλιο-τροφείο, που καταβάλουν οι Ασφαλιστικοί Οργανισμοί, αρμοδιότητας Υπουργείου Εργασίας και Κοινωνικών Ασφαλίσεων, σε ιδρύματα που περιθάλπουν άτομα με βαριές σωματικές ή νοητικές αναπηρίες, καθώς και σε εκπαιδευτήρια, οικοτροφεία ή θεραπευτήρια που παρέχουν αγωγή σε σωματικά ή νοητικά ανάπηρα ή δυσπροσάρμοστα παιδιά των ασφαλισμένων τους, στο παρακάτω ποσό στο οποίο περιλαμβάνεται και η προβλεπόμενη από το άρθρ. 6 του Νόμ. 861/79 συμμετοχή του ασφαλισμένου. 1.α.Στα παιδιά που περιθάλπονται σε επιδοτούμενα από το Κράτος Ιδρύματα για άτομα με βαριές σωματικές ή νοητικές αναπηρίες, το ημερήσιο νοσήλιο-τροφείο καθορίζεται στο ποσό των 3.400 δρχ. την ημέρα. β.Στα παιδιά που περιθάλπονται σε μη επιδοτούμενα από το Κράτος Ιδρύματα για άτομα με βαριές σωματικές ή νοητικές αναπηρίες, καθορίζεται στο ποσό των 8.000 δρχ. 2.Στα παιδιά που περιθάλπονται σε ειδικά ιδρύματα του άρθρ. 6 του Νόμ. 861/79 εκτός των αναφερομένων στην παρ. 1, το ημερήσιο νοσήλιο-τροφείο καθορίζεται ως εξής: Σελ. 18,00562(δ) Τεύχος 1298-Σελ. 20 α.Για παιδιά εσωτερικά, στις 2.160 δρχ. την ημέρα. β.Για παιδιά εξωτερικά με τροφή, στις 1500 δρχ. την ημέρα. γ.Για παιδιά εξωτερικά χωρίς τροφή, στις 1.350 δρχ. την ημέρα. Τα παραπάνω ποσά προσαυξάνονται κατά 325 δρχ. την ημέρα, εφόσον από τα Ιδρύματα διατίθενται αυτοκίνητα, για τη μεταφορά των παιδιών από και προς αυτά. Η απόφαση αυτή, που ισχύει από 1.1.1997, να δημοσιευθεί στην Εφημερίδα της Κυβερνήσεως. 15Β.ΑΑ.α.74 Οργανισμοί Κοινωνικής ασφαλίσεως 94 